ສະພາກາແດງສາກົນ ຮ້ອງຂໍເງິນຕື່ມ ສໍາລັບ ຊ່ວຍເຫລືອໂຊມາເລຍ
ສະພາກາແດງສາກົນຫວັງວ່າ ຈະສາມາດ ເພີ່ມງົບປະມານສໍາລັບໂຊມາເລຍຂຶ້ນເປັນ ສອງເທົ່າຕົວ ເພື່ອວ່າໂຊມາເລຍຈະສາມາດລ້ຽງດູ ປະຊາຊົນທີ່ອຶດຫິວຂອງຕົນໄດ້.
ຫົວໜ້າໂຄງການອາຫານໂລກ ຫລື WFP ໃນປະເທດອີທິໂອເປຍ ກ່າວວ່າ ປະລິມານ ສະບຽງອາຫານສຸກເສີນທີ່ສະສົມໄວ້ ຂອງປະເທດດັ່ງກ່າວ ເກືອບໝົດໄປແລ້ວ ຊຶ່ງຄວາມ ເດືອດຮ້ອນຄັ້ງລ່າສຸດນີ້ ແມ່ນເປັນຍ້ອນໄພແຫ້ງແລ້ງໃນແຫລມອາຟຣິກາ ຫລື Horn of Africa ທ່ານ Abdou Dieng ໄດ້ບອກພວກນັກຂ່າວເມື່ອວັນພະຫັດວານນີ້ວ່າ ເຖິງແມ່ນມີການ ຊ່ວຍເຫລືອເຂົ້າມາຈາກຕ່າງປະເທດກໍຕາມ ເວລານີ້ ອີທິໂອເປຍແມ່ນປະເຊີນກັບການຂາດ ແຄນສະບຽງອາຫານສຸກເສີນຢ່າງໜັກ ຊຶ່ງທ່ານກ່າວຕື່ມວ່າ ຄັງອາຫານສໍາຮອງທີ່ລັດຖະ ບານຕັ້ງຂຶ້ນນັ້ນ ກໍເກືອບວ່າຈະໝົດສ້ຽງໄປແລ້ວ ທ່ານ ດຽງ ກ່າວວ່າ ໂຄງການອາຫານໂລກ ຫລື WFP ກໍາລັງຕິດຕາມເບິ່ງລາຍງານ ຫລາຍກະແສ ທີ່ອອກມາຈາກ ເອຣິເຕຣຍ ປະເທດເພື່ອນ ບ້ານຂອງອີທິໂອເປຍນັ້ນ ທີ່ສະເໜີແນະວ່າ ມີການຂາດແຄນສະບຽງອາ ຫານຢູ່ທີ່ນັ້ນເຊັ່ນກັນ ລາຍງານຕ່າງໆ ກ່ຽວກັບເລຶ່ອງນີ້ ແມ່ນຢືນຢັນໄດ້ຍາກ ແລະລັດຖະບານຜະເດັດການຂອງ ເອຣິເຕຣຍ ກໍໄດ້ປະຕິເສດວ່າ ສະພາວະແຫ້ງແລ້ງບໍ່ໄດ້ກະທົບກະເທືອນສະບຽງອາຫານຂອງຕົນ ແຕ່ຢ່າງໃດ ນອກນີ້ແລ້ວ ໃນວັນພະຫັດວານນີ້ ກໍາມະການສະພາກາແດງສາກົນ ກ່າວວ່າ ຕົນຫວັງວ່າ ຈະສາມາດເພີ່ມງົບປະມານຂອງຕົນສໍາລັບໂຊມາເລຍນັ້ນ ຂຶ້ນເປັນສອງເທົ່າຕົວ ເພື່ອວ່າໂຊມາ ເລຍຈະສາມາດລ້ຽງດູປະຊາຊົນ ຫລາຍກວ່ານຶ່ງລ້ານຄົນຂອງຕົນ ທີ່ກໍາລັງອຶດຫິວຢູ່ໃນ ຫລາຍໆເຂດທີ່ຢູ່ໃຕ້ ການຄວບຄຸມຂອງກຸ່ມຫົວຮຸນແຮງ al- Shabab ນັ້ນ ກໍາມະການສະພາກາແດງສາກົນ ຫລື ICRC ກ່າວວ່າ ປະທານ Jakob Kellenberger ໄດ້ຮອງຂໍເງິນເພີ່ມອີກ 86 ລ້ານໂດລາ ຊຶ່ງທ່ານກ່າວວ່າ ຈະເຮັດໃຫ້ງົບປະມານຂອງສະພາ ກາແດງສໍາລັບໂຊມາເລຍທັງໝົດ ເພີ່ມຂຶ້ນເປັນ 155 ລ້ານໂດລາ ແລະເຮັດໃຫ້ເປັນການ ປະຕິບັດການ ດ້ານມະນຸດສະທໍາ ທີ່ໃຫຍ່ທີ່ສຸດຂອງສະພາກາແດງທີ່ກໍາລັງດໍາເນີນໄປ ຢູ່ໃນຂະນະນີ້ ນອກນີ້ແລ້ວ ປະເທດ ນາມີເບຍ ກໍຕ້ອງໄດ້ຮັບການຊ່ວຍເຫລືອພວກເຄາະຮ້າຍເປັນໂຣກ ຂາດອາຫານກັບເງິນບໍລິຈາກ 500,000 ໂດລາ ແກ່ການບັນເທົານີ້ ທ່ານ Joel Kapaanda ລັດຖະມົນຕີກະຊວງຖະແຫລງຂ່າວ ບອກວີໂອເອ ພະແນກພາ ສາອັງກິດ ໄປຍັງອາຟຣິກາວ່າ ການບໍລິຈາກຂອງລັດຖະບານນັ້ນ ເປັນວິທີການຂອງ ນາມີເບຍ ເພື່ອສະແດງເຖິງຄວາມປຸ້ມລຸມ ສາມະຄີ ແລະຄວາມເຫົນອົກເຫັນໃຈກັນສໍາລັບ ພວກເຄາະຮ້າຍທັງຫລາຍ ທີ່ເປັນໂຣກຂາດອາຫານນັ້ນ